S týmto dizajnom dosiahnete lepšiu manévrovateľnosť
a nižšiu spotrebu paliva.
Najmä však obsahuje štíty, ktoré ochránia vašich pilotov
a udržia ich na bojisku dlhšie.
Keď si odmyslíme náklady, ktoré by však boli astronomické,
aká realistická je produkcia týchto lodí?
Moja základňa je na planéte Corvus,
ktorá prekypuje surovinami a materiálmi,
podobne ako množstvo planét v jej sústave.
Ďakujeme za prezentáciu, pani starostka.
V spolupráci s vami, žiaľ, nebudeme pokračovať.
Prečo?
Keď sme sa o vašich plánoch pokročilých stíhačiek
prvýkrát dopočuli,
spôsobili v istých kruhoch dosť veľký rozruch.
Nie však pre ich jedinečný dizajn.
Ten nás nikdy nezaujímal.
Vaša hviezdna sústava plná zdrojov je však veľmi zaujímavá.
Čoskoro si tam prídeme vziať, čo nám právom patrí.
Odporúčam vám vrátiť sa domov a pripraviť sa na náš príchod.
Vskutku pokročilé dizajny.
Zmenili ste rozloženie motorov.
Prečo?
Vnútorne uložené dva iónové motory nie sú efektívne,
keď používate toľko energie.
Jednoduchá logika.
Hádam, že mi teraz Impérium ukradne okrem zdrojov
aj moje nápady.
Nie.
Zaujíma ma však mozog, v ktorom sa zrodili.
Prečo?
Môj nadriadený ma na tieto stretnutia vysiela,
aby som hľadal ľudí s istou víziou.
Mám pre vás však otázku.
Prečo túžite svoje nemalé schopnosti a vízie
poskytnúť Impériu?
Pre slávu Impéria, samozrejme.
Aha.
Vďaka, pani starostka.
STAR WARS: PRÍBEHY Z IMPÉRIA
Cesta hnevu
Uspeli ste?
Nie.
Veď ste nám sľúbili prácu a prosperitu.
Impérium chce len vaše prírodné zdroje. Ľudí nie.
Ani moje nápady.
Vraveli ste, že s Impériom sa všetko zmení.
Verili sme vám.
Zverili sme vám naše životy.
Keď som vašu dedinu objavila, boli ste ničím.
Len jeden z tisícky hnijúcich zapadákovov.
Postavila som vám opevnenie.
Dala som vám silu ovládať okolité sústavy.
A my sme vás nechali rozkazovať nám.
Ten úspech sme si odpracovali.
Sľúbili ste nám bohatstvo.
Toľko sme pre vás obetovali.
Klamali ste, starostka.
Všetko má svoju cenu.
Aj zlyhanie.
- Zlyhanie! - Bosorka!
- Čo budeme robiť? - Sľúbili ste nám viac. Klamárka!
- Čo budeme robiť? - Dlhujete nám!
Bosorka!
Všetci by ma pokojne zradili.
Po všetkom, čo som pre nich spravila.
Toto nie je môj ľud.
Ako by vôbec mohol byť?
- Zavolajte stráže. - Nie.
Kto vás poslal?
Dobrá práca, pani starostka.
Vďaka, Rukh. Môžete ísť.
Prepáčte to divadlo,
ale museli sme si byť istí, že sa o seba dokážete postarať.
- Skúšate ma? - Čoskoro všetko pochopíte.
Teraz, ak smiem poprosiť...
Teším sa na našu spoluprácu.
Dejiny si bosorky z Dathomiru pamätajú.
Na ukážku vašich schopností som sa tešil.
Nechcete ich zažiť na vlastnej koži?
Asi mi nerozumiete.
Môj záujem pochádza z obdivu a ambícií.
Kto ste?
Admirál Thrawn.
Kapitán Pellaeon mi povedal o vašej prezentácii
a o tom, ako vás moff Isdain odbil.
Isdain je krátkozraký hlupák.
Súhlasím.
Impérium je nádherný stroj.
Má však aj isté slabiny.
Mnohí z mojich kolegov rozmýšľajú vo veľkom,
často si však nevšímajú, kde problémy začínajú, a že vždy začínajú ako malé.
Hovoríte o povstalcoch.
Sú chorobou, ktorá zabíja bežných ľudí aj kráľov.
Ak ich chceme vykynožiť, potrebujeme mozgy, ako je ten váš.
Isdain jasne povedal, že Impérium chce len túto planétu a jej zdroje,
nie môj mozog.
Je vskutku krátkozraký.
Vaše plány sú geniálne, ale neekonomické.
Mnoho ľudí v Impériu rado vymení životy za zisk.
Časom tak vznikne slabá armáda bez morálky.
Impérium sa pomaly rozpadne.
Prečo vás to trápi?
A, najmä, prečo by to malo trápiť mňa?
Myslím, že na to sa vás už kapitán Pellaeon pýtal.
Klamali ste mu.
Takí ako Isdain sa k nám pridajú z chamtivosti a sebectva.
Iní zas zo strachu.
Alebo z túžby po moci.
Odpovedzte znova.
Prečo túžite po podpore Impéria?
Bosorka!
Zlyhanie!
Pre pomstu.
Pred rokmi môj ľud takmer zničili.
Naša kultúra a viera sa strácajú.
Áno, tužím po moci zaistiť svoju budúcnosť a zničiť svojich nepriateľov.
Môj hnev mi dáva silu
a tú silu ponúkam Impériu.
Vašu ponuku prijímam.
Isdain?
Nie, to je časť mojej flotily.
Bude vám k dispozícii, aby ste mohli začať pracovať.
Čo to znamená?
Je to dobré?
Nie.
Znamená to, že vyhrala.
Nech žije Impérium.
CESTA HNEVU
Preklad titulkov: Martin Vranovský